
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

	Datums skatāms laika zīmogā
	
Nr.
	


	
	
	

	
	
	





Lūdzam publicēt sludinājumu:

Jelgavas valstspilsētas pašvaldības iestāde “Jelgavas valstspilsētas bāriņtiesa”  izsludina konkursu uz Jelgavas valstspilsētas pašvaldības iestādes “Jelgavas valstspilsētas bāriņtiesa” psihologa amatu (uz nenoteiktu laiku):


Darba pienākumu apraksts:
1. sniegt psiholoģiskās konsultācijas bāriņtiesas klientiem vai klientu grupām;
2. amata kompetences ietvaros pārstāvēt klienta intereses pašvaldības, valsts un citās institūcijās; 
3. piedalīties bāriņtiesas sēdēs;
4. sagatavot psiholoģiskās izpētes vai novērtēšanas atzinumus;
5. risina klientu psiholoģiska rakstura problēmas, lietojot dažādas metodes, piemēram, psihodiagnostiku, individuālās konsultācijas, novērošanu;
6. sadarboties ar sociālajiem dienestiem, izglītības iestādēm, bāriņtiesas locekļiem un citām institūcijām.
Prasības pretendentam: 
1. augstākās izglītības diploms par akreditētas bakalaura studiju programmas un akreditētas maģistra studiju programmas psiholoģijā apguvi vismaz 200 kredītpunktu apjomā, turklāt vismaz viena no šīm programmām ir profesionālā studiju programma (maģistra grāds psiholoģijā ar specializāciju klīniskajā vai izglītības psiholoģijā); 
2. reģistrācija psihologu reģistrā un psihologa sertifikāts noteiktā darbības jomā;
3. kuram ir vismaz 2 gadu praktiskā pieredze darbā ar bērniem, ģimenēm, krīzes situācijām; 
4. kurai ir nevainojama reputācija, uz pretendentu nav attiecināmi Psihologu likuma 6.pantā noteiktie ierobežojumi;
5. valsts valoda augstākajā līmenī  (vismaz C1);
6. pieredze bāriņtiesas darbā tiks uzskatīta par priekšrocību;
7. kuram ir nepieciešamās zināšanas un izpratne par tiesību jautājumiem (aizgādība, saskarsme u.c.) un spēja sagatavot psiholoģiskos atzinumus tiesvedībai vai bāriņtiesai;
8. augsta stresa noturība un atbildības sajūta;
9. labas komunikācijas un saskarsmes prasmes, emocionālā inteliģence;
10. labas datorprasmes darbā ar MS Office, Word, Excel, NAMEJS un citām informācijas tehnoloģiju programmām.



Pieteikuma dokumenti:
1. pieteikumu, nepārsniedzot vienu A4 lapu;
2. dzīves, darba un profesionālās pieredzes aprakstu (CV), norādot darba periodus, izglītības līmeni, darba pienākumus, valodu prasmes, kā arī prasmes darbā ar digitālajiem rīkiem un informācijas komunikācijas tehnoloģijām; 
3. izglītību apliecinošu dokumentu kopijas vienā eksemplārā (pretendentiem, kuri izglītību ieguvuši ārvalstīs, jāpievieno dokuments par izglītības akadēmisko atzīšanu Latvijā);
4. psihologu sertifikācijas padomes izsniegts dokuments, kas apliecina, ka psihologs ir tiesīgs patstāvīgi veikt psihologa profesionālo darbību noteiktā jomā;
5. apliecinājums, ka uz pretendentu neattiecās Psihologu likuma 6. pantā minētie aizliegumi (1.pielikums);
6. apliecinājumu par piekrišanu personas datu (atsauksmes) apstrādei (2. pielikums);
7. izziņa no IeM Informācijas centra Sodu reģistra par personas sodāmībām un administratīvajiem pārkāpumiem;
8. valsts valodas prasmes apliecību pretendentiem, kuriem latviešu valoda nav dzimtā valoda.

	Pieteikums un tam pievienotie dokumenti jāiesniedz līdz 2026. gada 3. augustam (ieskaitot) Jelgavas valstspilsētas pašvaldības iestādes “Jelgavas valstspilsētas bāriņtiesa” adrese - Pulkveža Oskara Kalpaka ielā 9, Jelgavā, 1.stāvā 118.kabinetā, slēgtā aploksnē ar norādi “Jelgavas valstspilsētas bāriņtiesas locekļa amata konkursam” vai iesūtīt elektroniski, parakstītu ar drošu elektronisko parakstu, uz e-pastu: barintiesa@barintiesa.jelgava.lv  Tālrunis uzziņām: 63084415.  Pēc šī termiņa iesniegtie vai iesūtītie pieteikumi netiks izskatīti.

Ar konkursa publikācijas pielikumiem, kas pretendentam jāaizpilda un jāiesniedz kopā ar pieteikuma dokumentiem var iepazīties:
https://www.jelgava.lv/sludinajumi-vakances-noma/vakances/ 

Amats klasificēts ar profesijas klasifikatora kodu 2634 01, 43.2.amata saime, IA līmenis, 8.mēnešalgu grupa, ar mēnešalgu 1559,00 euro bruto.

Piesakoties konkursam uz vakanto amatu, kandidāts piekrīt savu personas datu apstrādei atlases konkursa mērķim - pretendentu atlases nodrošināšanai. Personas datu apstrādes pārzinis ir Jelgavas valstspilsētas pašvaldība. Personas dati tiks glabāti sešus mēnešus no konkursa rezultātu paziņošanas brīža. Papildus informācija par Jelgavas valstspilsētas pašvaldības personas datu apstrādi skatāma pašvaldības tīmekļvietnē sadaļā “Personas datu apstrāde” paziņojumā datu subjektiem – personāla atlases procesa dalībniekiem (pretendentiem).

Pašvaldības izpilddirektora vietniece                               		                  L.Daugaviete








1.pielikums
Jelgavas valstspilsētas pašvaldības iestādes 
“Jelgavas valstspilsētas bāriņtiesa”
psihologa amata konkursa publikācijai


APLIECINĀJUMS

Es, __________________________________________________________________
					(vārds, uzvārds)
pretendents(e) uz Jelgavas valstspilsētas pašvaldības iestādes “Jelgavas valstspilsētas bāriņtiesa” bāriņtiesas psihologa amatu, apliecinu, ka uz mani nav attiecināmi Psihologu likuma 6.pantā noteiktie aizliegumi:
Psihologa profesionālo darbību aizliegts veikt personai:
1) kura neatbilst šā likuma 3. panta prasībām;
2) kurai izsniegtā psihologa sertifikāta darbība ir apturēta vai anulēta un tās psihologa profesionālā darbība apturēta vai izbeigta, kā arī tādai personai, kuras psihologa profesionālā darbība ir apturēta vai izbeigta;
3) kura ir atzīta par aizdomās turēto vai apsūdzēto kriminālprocesā par noziedzīgu nodarījumu, kas saistīts ar vardarbību vai vardarbības piedraudējumu, vai par noziedzīgu nodarījumu pret personas tikumību vai dzimumneaizskaramību;
4) kura ir sodīta par noziedzīgu nodarījumu, kas saistīts ar vardarbību vai vardarbības piedraudējumu, vai par noziedzīgu nodarījumu pret personas tikumību vai dzimumneaizskaramību, — neatkarīgi no sodāmības dzēšanas vai noņemšanas;
5) kura ir izdarījusi noziedzīgu nodarījumu, kas saistīts ar vardarbību vai vardarbības piedraudējumu, vai noziedzīgu nodarījumu pret personas tikumību vai dzimumneaizskaramību, bet no soda izciešanas atbrīvota;
6) pret kuru kriminālprocess par noziedzīgu nodarījumu, kas saistīts ar vardarbību vai vardarbības piedraudējumu, vai par noziedzīgu nodarījumu pret personas tikumību vai dzimumneaizskaramību, izbeigts uz nereabilitējoša pamata;
7) kurai ir nodibināta aizgādnība.

Apliecinu, ka atbildu par amatu konkursam iesniegto dokumentu un tajos ietverto ziņu pareizību normatīvajos aktos noteiktajā kārtībā.
			
           (datums)                                           (paraksts)










2. pielikums
Jelgavas valstspilsētas pašvaldības iestādes 
“Jelgavas valstspilsētas bāriņtiesa”
psihologa amata konkursa publikācijai


Piekrišana personas datu (atsauksmes) apstrādei

Amats uz kuru pretendē: _________________________________________________
Es, …………………………….. (vārds, uzvārds) zemāk parakstījies/-usies, apliecinu, ka esmu informēts/-ta un piekrītu, ka darba devējs nepieciešamības gadījumā ir tiesīgs lūgt atsauksmi par manu darbu no bijušajiem darba devējiem, ko esmu norādījis/-usi savos pieteikuma dokumentos, saziņai izmantojot publiski pieejamos darba devēja kontaktus.
Informācija par personu datu apstrādi: 
Pārzinis datu apstrādei, saskaņā ar Vispārīgo datu aizsardzības regulu ir Jelgavas valstspilsētas pašvaldība (turpmāk – pašvaldība), reģistrācijas Nr.40900039904, adrese: Jelgava, Lielā iela 11, LV-3001, e-pasts: pasts@jelgava.lv , tālrunis: 63005535, 63005538. 
Mērķis personas datu apstrādei ir atsauksmes par amata pretendenta darbu no iepriekšējiem darba devējiem iegūšana, lai izvērtētu vakantajai amata vietai atbilstošāko pretendentu, ņemot vērā pretendenta darba pieredzi.  
Atsauksmē sniegtā informācija būs pieejama tikai tiem darbiniekiem, kuri darba devēja uzdevumā izvērtē un pieņem lēmumu par pretendenta atbilstību amatam un pieņemšanu darbā.
Personas dati tiks glabāti 6 mēnešus no konkursa rezultātu paziņošanas brīža. 
Piekrišanu personas datu apstrādei ir iespējams atsaukt jebkurā brīdī, par to rakstiski informējot  pārzini, tomēr piekrišanas atsaukšanas gadījumā, pretendentam jāņem vērā, ka atsauksmes nesaņemšana var ietekmēt amata atlases izvērtēšanas procesa rezultātu.  
Pretendentam ir tiesības vērsties pie pārziņa, lai veiktu datu labošanu vai dzēšanu, vai apstrādes ierobežošanu vai iebilst pret datu apstrādi, ja tiek konstatēta prettiesiska to apstrāde. 
Gadījumos, ja ir interese saņemt detalizētāku informāciju, tiek konstatēti personas datu aizsardzības pārkāpumi vai pastāv aizdomas par iespējamu pārkāpumu, aicinām vērsties pie pārziņa vai sazināties ar pašvaldības datu aizsardzības speciālistu (dati@jelgava.lv). 
Sūdzības par personas datu aizsardzības pārkāpumiem var tikt iesniegtas personas datu uzraudzības iestādei – Datu valsts inspekcijai (adrese: Elijas iela 17, Rīga, LV-1050).
			    
          (datums)                                           (paraksts

